Cronavirus Asymptomatic Cases: बिना लक्षण के कोरोना कैसे? डॉक्टर्स ने बताया- यह है वजह, डरने की जरूरत नहीं - coronavirus asymptomatic cases are on rise doctors told reason for it | Navbharat Times
ELECTION_TOPBAND_1594125680658
coronavirus asymptomatic cases are on rise doctors told reason for it
बिना लक्षण के कोरोना कैसे? डॉक्टर्स ने बताया- यह है वजह, डरने की जरूरत नहीं
दिल्ली में कोविड-19 के अब नज़र आ रहे ज्यादातर केसों में एसिमटोमेटिक मामले (Covid asymptomatic transmission) काफी दिख रहे हैं। इमसें मरीज वायरस का शिकार तो होता है, लेकिन उसमें लक्षण नहीं आते हैं। यह संक्रमण का माइल्ड इफेक्ट होता है।
राहुल आनंद |नवभारत टाइम्स | Updated: 21 Apr 2020, 09:09:00 AM IST
कोविड में एसिमटोमेटिक मामले बढ़े जिनमें मरीज के अंदर वायरस के लक्षण नहीं दिखते
85 पर्सेंट ऐसे मरीज होते हैं जिनमें वायरस का असर कम या न के लगभग
कोरोना संक्रमित 15 पर्सेंट मरीजों को ही भर्ती करने की जरूरत होती है
सोशल डिस्टेंसिंग रखना और मास्क पहना ही है संक्रमण को रोकने का तरीका
नई दिल्ली: न फीवर था, सर्दी, खांसी और न ही सांस लेने में दिक्कत…। सब कुछ बिल्कुल नॉर्मल था, लेकिन जब जांच कराया तो पता चला कि कोरोना (Coronavirus) है। ऐसे लोग अचंभित और परेशान भी हैं। दिल्ली में इस समय अधिकांश ऐसे ही मामले दिख रहे हैं। जिस वायरस का इतना खौफ है, उससे संक्रमित होने के बावजूद उसके लक्षण नहीं दिखाई दे रहे हैं, ऐसा कैसे हो सकता है। लेकिन सचाई यही है। ऐसे लोग संक्रमण फैलाने का जरिया बन सकते हैं। इसलिए लक्षण आए या नहीं आए, सोशल डिस्टेसिंग बनाए रखें, बाहर निकलें तो मास्क जरूर पहनें।
good news मतलब मरीज जल्दी ठीक होंगे
RAVINDRA JAGWANI
दिल्ली का 19 अप्रैल का डेटा भी कुछ ऐसा ही कहता है। दिल्ली में अभी 2003 पॉजिटिव मरीजों हैं। इनमें से 1668 मरीजों का इलाज चल रहा है। 682 मरीज दिल्ली के 10 अस्पतालों में एडमिट हैं। जबकि 10 कोविड केयर सेंटरों में 912 मरीज एडमिट हैं। लेकिन जो कोविड सेंटर में एडमिट हैं, वो ऐसे मरीज हैं, जिनमें लक्षण नहीं हैं, यनि इन्हें इलाज की जरूरत नहीं है। इन्हें बस दूसरों से अलग आइसोलेट कर रखा गया है, जिससे कि इनका वायरस किसी और में न चला जाए। दिल्ली में अभी सिर्फ 682 मरीजों को ही इलाज की जरूरत है।
COVID-19: मध्य दिल्ली में लांच हुआ पहला कोरोना टेस्टिंग वैन, एकसाथ 2 लोगों का टेस्ट संभवदिल्ली में लांच हुआ पहला COVID-19 टेस्टिंग वैन जिसे अभी मध्य दिल्ली में लांच किया गया है। इस वैन की मदद से 2 लोगों की टेस्टिंग एक साथ की जा सकती है। यह वैन संकरी गलियों और पतले रास्तों पर जाने में सक्षम है जिससे मध्य दिल्ली के कई ऐसे क्षेत्र जहाँ एम्बुलेंस नहीं जा सकती वहां तक ये वैन पहुंच सकती है। अधिकारियों का कहना है की बहुत जल्द ऐसी 4-5 वैन को टेस्टिंग के लिए उपयोग में ला सकते हैं।
इस बारे में मौलाना आजाद मेडिकल कॉलेज की कम्युनिटी मेडिसिन की एचओडी डॉक्टर नंदिनी शर्मा ने बताया कि कोविड-19 के संक्रमण में लगभग 85 पर्सेंट ऐसे मरीज होते हैं, जिसमें इस वायरस का असर या तो बिल्कुल नहीं होता है या फिर बहुत कम होता है। सिर्फ 15 पर्सेंट मरीजों को ही भर्ती करने की जरूरत होती है। इनमें से 5 पर्सेंट को आईसीयू और 3 पर्सेंट को वेंटिलेटर की जरूरत हो सकती है। डॉक्टर नंदिनी ने कहा कि कोविड में एसिमटोमेटिक मामले (Covid asymptomatic transmission) काफी दिख रहे हैं। इमसें मरीज वायरस का शिकार तो होता है, लेकिन उसमें लक्षण नहीं आते हैं। यह संक्रमण का माइल्ड इफेक्ट होता है। ऐसा इसलिए भी हो रहा है कि अधिकांश पॉजिटिव केस युवाओं के हैं। उनकी इम्युनिटी बेहतर और स्ट्रांग है। इसलिए ऐसा दिख रहा है।
एशियन हॉस्पिटल के रेसपिरेटरी विभाग के डॉ. मानव मनचंदा ने बताया कि यह वायरस के लोड पर भी निर्भर करता है, अगर मरीज संक्रमित हुआ है और वायरस की मात्रा बहुत कम है, तो इसकी वजह से भी सिमटम नहीं आते हैं, वो एसिमटोमेटिक रह जाते हैं। सफदरजंग अस्पताल के कम्युनिटी मेडिसिन के एचओडी डॉ. जुगल किशोर ने बताया कि यह सच है कि एसिमटोमेटिक मरीज काफी हैं। ये संक्रमण फैला सकते हैं। ऐसे मरीजों का संक्रमण भी एसिमटोमेटिक ही ज्यादा होगा, यानी उसके संपर्क में आए अधिकतर मरीज सब क्लीनिकल हो सकते हैं, जिसमें वायरस तो होगा लेकिन लक्षण नहीं आएगा। अगर इसी तरह मामला आता है तो मरीज को इलाज की जरूरत नहीं होगी।
Web Title coronavirus asymptomatic cases are on rise doctors told reason for it(Hindi News from Navbharat Times , TIL Network)
और जानें:बिना लक्षण के कोरोनादिल्ली में कोरोना केसकोरोना वायरसCronavirus Asymptomatic Casescovid asymptomatic transmissionCoronavirus In Delhicoronavirus cases in Delhicoronavirus asymptomaticcoronavirusother news Newsother news News in Hindiother news Latest Newsother news Headlinesअन्य ख़बरें समाचार